The Great Australian Spelling Bee

The Great Australian Spelling Bee merupakan rancangan realiti Australia yang disiarkan menerusi Network Ten. Dikendalikan oleh Grant Denyer dan Chrissie Swan sebagai pengacara, dan diterbitkan oleh Shine Australia, siri ini mula ditayangkan pada 3 Ogos 2015. Siri ini turut memperkenalkan Chris Edmund sebagai penyebut.

Siri ini merupakan pertandingan mengeja spelling bee di mana para peserta diminta untuk mengeja setiap perkataan yang diberikan mengikut tahap-tahap kesukaran. Ia disiarkan di TV2, Radio Televisyen Malaysia di Malaysia setiap Sabtu dan Ahad pada pukul 1 petang.

Ringkasan musim

Musim pertama

Musim pertama telah disiarkan pada 3 Ogos 2015 menerusi saluran Network Ten dengan menampilkan seramai 26 orang pengeja. Anirudh telah diumumkan sebagai juara dan membawa pulang biasiswa pendidikan berjumlah $50,000, kelengkapan sekolah berjumlah $10,000, kamus Macquarie, komputer Sprout dan sebuah tablet HP Pro Slate 8. Lima orang lagi peserta menerima tajaan biasiswa $10,000, sebuah tablet HP Pro Slate 8 dan barangan sekolah berjumlah $1,000.

Musim kedua

Pada 19 Ogos 2015, siri ini diperbaharui untuk musim kedua yang mula bersiaran pada 17 Julai 2016 menerusi Network Ten. Musim ini mengekalkan Grant Denyer dan Chrissie Swan sebagai pengacara.

Tontonan yang rendah pada awal musim telah menyebabkan hari tayangan diawalkan dari hari Ahad ke hari Sabtu bermula episod kelima. Bermula episod ketujuh, rancangan ini telah berpindah ke saluran Eleven.

Musim ini menyaksikan Tristan menjadi juara keseluruhan.

Tontonan

Adaptasi antarabangsa
Siri ini telah diadaptasi di Thailand. Manakala di United Kingdom, siri ini disiarkan menerusi Sky 1 dengan judul The Big Spell.

Rujukan

Pautan luar

Rancangan televisyen Australia